1 Qo na ivolatukutuku* kei Jisu Karisito,* na luvei Tevita,+ na luvei Eparama:+2 E tamai Aisake o Eparama;+e tamai Jekope o Aisake;+e tamai Juta+ kei ratou na tacina o Jekope;3 e tamai Feresi kei Sira+ o Juta, e tinadrau o Tamari;e tamai Esironi o Feresi;+e tamai Rami o Esironi;+4 e tamai Aminatapi o Rami;e tamai Nasoni o Aminatapi;+e tamai Salimoni o Nasoni;5 e tamai Poasa o Salimoni, e tinana o Reapi;+e tamai Opeti o Poasa, e tinana o Ruci;+e tamai Jese o Opeti;+6 e tamai Tevita na tui o Jese.+E tamai Solomoni o Tevita,+ e luvena vei wati Uraia;7 e tamai Riopoami o Solomoni;+e tamai Apaija o Riopoami;e tamai Esa o Apaija;+8 e tamai Josafati o Esa;+e tamai Jorami o Josafati;+e tamai* Usaia o Jorami;9 e tamai Jocame o Usaia;+e tamai Easi o Jocame;+e tamai Esekaia o Easi;+10 e tamai Manasa o Esekaia;+e tamai Emoni o Manasa;+e tamai Josaia o Emoni;+11 e tamai Jekonaia+ kei ratou na tacina o Josaia+ ena gauna era kau kina vakaukaua na Jiu i Papiloni.+12 Nira kau vakaukaua na Jiu i Papiloni, e qai tamai Salacieli o Jekonaia;e tamai Serupapeli o Salacieli;+13 e tamai Epiuta o Serupepeli;e tamai Elaiakimi o Epiuta;e tamai Asori o Elaiakimi;14 e tamai Setoki o Asori;e tamai Akeimi o Setoki;e tamai Iliuta o Akeimi;15 e tamai Eliesa o Iliuta;e tamai Macani o Eliesa;e tamai Jekope o Macani;16 e tamai Josefa o Jekope, o Josefa na wati Meri, na tinai Jisu+ o koya e vakatokai me Karisito.+17 E 14 taucoko na itabatamata mai vei Eparama me yacovi Tevita, e 14 na itabatamata mai vei Tevita me yacova nodra kau vakaukaua na Jiu i Papiloni, qai 14 tale na itabatamata mai na gauna era kau vakaukaua kina na Jiu i Papiloni me yacovi Karisito.18 Ia qo na ka e yaco ena sucu i Jisu Karisito. Ni sa musuki oti o Meri me wati Josefa, ia ni bera ni rau vakamau, e qai vakavuna na yalo tabu+ me bukete o Meri.19 Ia ni turaga yalododonu o Josefa na watina qai sega ni via vakamaduataki Meri, e mani nakita me sereki koya lo.+20 Ni vakasamataka oti na ka me cakava, e qai rairai vua ena tadra na agilosi i Jiova,* e kaya: “Josefa na luvei Tevita, kua ni rere ni kauti Meri na watimu i vale, ni gone e kunekunetaka tiko e cakacaka ni yalo tabu.+21 Ena vakasucuma e dua na gonetagane, mo vakayacani koya o Jisu,*+ ni na vakabulai ira nona tamata mai na nodra ivalavala ca.”+22 E yaco kece na ka qo me vakayacori kina na vosa e tukuna o Jiova* vua na nona parofita ni kaya:23 “Raica! Ena bukete e dua na goneyalewa, ena vakasucuma tale ga e dua na gonetagane, era na qai vakayacani koya me o Imanueli,”+ e kena ibalebale, “Sa Tiko Vata kei Keda na Kalou.”+24 Ni yadra mai na moce o Josefa e cakava na ka e vakarota vua na agilosi i Jiova,* sa qai kauti watina i vale.25 Ia e sega ni veiyacovi kei watina me yacova ni sucu na gone,+ mani vakayacani koya me o Jisu.+
fij_Latn